



ΔΗΜΟΣ ΑΓΙΑΣ ΒΑΡΒΑΡΑΣ



***Αυτοτελές Τμήμα Δημάρχου* ΔΕΛΤΙΟ ΤΥΠΟΥ *1.4.2025***

**Μιλάμε για τον ηλικιακό ρατσισμό**

**Εκφράζουμε τα βιώματα και τις εμπειρίες μας**

Ο ηλικιακός ρατσισμός είναι η προκατάληψη, η διάκριση ή ο εκφοβισμός ατόμων και ομάδων με βάση την ηλικία τους. Ο όρος “ageism” επινοήθηκε το 1969 από τον Αμερικανό ψυχίατρο και γεροντολόγο Ρόμπερτ Μπάτλερ, για να περιγράψει τις διακρίσεις σε βάρος των ηλικιωμένων. Αφορά σε μεγάλο βαθμό ηλικιωμένες γυναίκες άνω των 65 χρόνων που παραμένουν σε μεγάλο βαθμό αποσιωπημένες, με τις στερεοτυπικές αναπαραστάσεις να κυριαρχούν.

Ο δήμος μας, σε συνεργασία με τους μη κερδοσκοπικούς οργανισμούς **“PEOPLE BEHIND”** και **«κάθε μία ιστορία»,** αναδεικνύει το φαινόμενο αυτό μέσα από τη λειτουργία βιωματικών εργαστηρίων. Οι ηλικιωμένοι θα έχουν την ευκαιρία να αναδείξουν, να επικοινωνήσουν και να μοιραστούν τα δικά τους βιώματα, τις δικές τους προσωπικές εμπειρίες που διαιωνίζουν τις διακρίσεις, τις προκαταλήψεις και τα στερεότυπα με βάση την ηλικία. Παράλληλα η δράση στοχεύει στην ενίσχυση της αίσθησης του «ανήκειν» και στην ενδυνάμωση των ανθρώπων μέσω της ανταλλαγής εμπειριών, σκέψεων και προβληματισμών. Μέσα από αυτή τη δράση, επιδιώκεται η ανάδειξη της φωνής τους και η ενεργός συμμετοχή τους στον διάλογο.

Η δράση θα λάβει χώρα στο Α ΚΑΠΗ του δήμου μας, Καλαντζάκου αρ. 7, στις 8, 15 και 29 Απριλίου και ώρες 10.30-12.30.

Σας περιμένουμε.